recursal/SuperWikiNEXT-32B huggingface dataset:
**Неравенство** — математички израз со кој се споредуваат два броја или на два математички израза кои имаат различни (нееднакви) вредности.

Прикажување на неравенството на бројната оска
---------------------------------------------

Доколку реалните броеви се прикажат на бројната оска, тогаш ако бројот *a* лежи лево од бројот *b* велиме дека бројот *a* е помал од *b*, а тоа се изразува со симболот: *a* < *b*. Обратно, за бројот *b* велиме дека е поголем од бројот *a*, што се изразува со симболот: *b* > *a*. Притоа, ако бројот *a* е помал од бројот *b*, тогаш истовремено следи дека бројот *b* е поголем од бројот *a*.

Неравенства со апсолутни вредности
----------------------------------

Постојат два основни вида неравенства кои вклучуваат апсолутни вредности:

* |*x* - *a*| ≤ *d* ако и само ако *a* - *d* ≤ *x* ≤ *a* + *d*
* |*x* - *a*| ≥ *d* ако и само ако *x* ≤ *a* - *d* или *a* + *d* ≤ *x*

при што: *a* и *d* се реални броеви, каде *d* > 0.

Својства на неравенствата
-------------------------

Основните својства на неравенствата се:

1. транзитивно својство: ако *a* < *b* и *b* < *c*, тогаш следи дека *a* < *c*.
2. собирање на неравенства: ако *a* < *b* и *c* < *d*, тогаш *a* + *c* < *b* + *d*.
3. множење со позитивна константа: ако *a* < *b* и *c* > 0, тогаш *a* *c* < *b* *c*.
4. множење со негативна константа: ако *a* < *b* и *c* < 0, тогаш *a* *c* > *b* *c*.
5. собирање со константа: ако *a* < *b*, тогаш *a* + *c* < *b* + *c*.
6. одземање на константа: ако *a* < *b*, тогаш *a* - *c* < *b* - *c*.

Решавање на неравенства
-----------------------

Во неравенството од општ облик *a* *x* - *c* < *d*, велиме дека *x* = *b* е решение на неравенството, ако неравенството е точно кога вредноста на *a* ќе се замени за *x*. Притоа, множеството на сите вредности на *x* кои го задоволуваат неравнеството се нарекува множество од решенија на неравенството.

Поврзано
--------

* Равенство

Наводи
------

1. ↑  Roland E. Larson, Bruce H. Edwards, David E. Heyd, *Finite Mathematics*. D. C. Heath and Company, Lexington, Massachusetts and Toronto, 1991, стр. 4.
2. ↑  Roland E. Larson, Bruce H. Edwards, David E. Heyd, *Finite Mathematics*. D. C. Heath and Company, Lexington, Massachusetts and Toronto, 1991, стр. 15.
3. ↑  Roland E. Larson, Bruce H. Edwards, David E. Heyd, *Finite Mathematics*. D. C. Heath and Company, Lexington, Massachusetts and Toronto, 1991, стр. 4.
4. ↑  Roland E. Larson, Bruce H. Edwards, David E. Heyd, *Finite Mathematics*. D. C. Heath and Company, Lexington, Massachusetts and Toronto, 1991, стр. 5.

Надворешни врски
----------------

* Неравенства за основно образование со многу материјали, портал „Математички талент" (македонски)
* Неравенства за средно образование со многу материјали, портал „Математички талент" (македонски)
Структура на диск:  
(A) патека  
(B) геометриски сектор  
(C) сектро од патека  
(D) грозд.
**Податочен грозд** (анг. *Data Cluster*) е компјутерски поим кој означува еден или повеќе сектори на флопи или на тврд диск што оперативниот систем или диск-контролорот ги третира како една целина. При запишување на податотека на диск оперативниот систем, го дели на блокови што ги сместува во различни гроздови распоредени по целиот диск. Во ФАТ-табелата се чуваат податоците за гроздовите на една податотека и нивната местоположба.

Гроздот е најмалото логичко количество на дисков простор, кое може да биде искористено за сместување на содржината на една податотека. Не е неопходно гроздот да биде составен од физички соседни сектори на дискот, тој може да опфаќа повеќе од една патека или да е составен од последователни сектори во самата патека. Ова не треба да се поистовети со Фрагментација на диск.

|  |  |
| --- | --- |
| Stub icon | *Оваа информатичка статија е никулец. Можете да помогнете со тоа што ќе ја проширите.** п
* р
* у
 |
**„Руски загар"** (српски: *Руски хрт*) — расказ на српскиот писател Милорад Павиќ. Првобитно, расказот е објавен во 1979 година, како дел од истоимената збирка, додека на македонски јазик е објавен во 2011 година, од издавачката куќа „Темплум", како дел од збирката „Пат околу светот во 20 раскази". Преводот на македонски јазик го извршил Живко Гроздановски.

Содржина
--------

Судијата, д-р Стеван Михаиловиќ умрел во Сомбор, во 1922 година, под чудни околности. Откако го напуштила неговата втора жена, тој купил руски загар. Кога кучката пораснала, тој добил луле како подарок од некој непознат човек. Воден од некое претчувство дека работата нема да заврши на добро, тој избегал во Будимпешта, но таму, во една слаткарница му пристапил непознат човек - Еуген Дожа, кој од лулето извадил брилијант и му го понудил на д-р Михаиловиќ, кој ги собрал потребните пари и го купил скапоцениот камен. По седум дена, Дожа му испратил второ луле, а д-р Михаиловиќ избегал во Виена, но таму повторно го сретнал Дожа, кој му покажал два благородни камена (машки и женски), од кои само еден бил за продажба. Тогаш, тој се вратил во Сомбор и го распродал целиот имот (заедно со рускиот загар) и го купил и вториот камен. Потоа, од двата камена порачал да се направат обетки, со намера да ѝ ги подари на некоја жена. Но тогаш, д-р Михаиловиќ видел дека таа го има третиот брилијант, оној кој Дожа не сакал да му го продаде. Од неа го купил третиот дијамант и набргу умрел. На крајот од расказот, нараторот соопштува дека е оженет за Марија Дожа, внука на Еуген.

Наводи
------

1. ↑  Владимир Јанковски (уредник), *Пат околу светот во 20 раскази: Антологија на светскиот расказ*, Темплум, Скопје, 2011, стр. 166-180.
2. ↑  Milorad Pavić, *Ruski hrt i nove priče*. Beograd: Književne novine, 1986, стр. 9-16.
**Податотека** или **датотека** (англиски: *file*) е структуриран набор на податоци кој е тесно поврзан со внатрешен (на пр. тврд диск) или надворешен (на пр. DVD) медиум за меморирање. Податоците зачувани во податотеките опстојуваат дури и по завршувањето на одредена програма на која и припаѓаат и се нарекуваат постојани податоци (англиски: *persist*, што значи одржано, постојано).

Податотечен систем
------------------

Главна статија: Податотечен систем
Податотеките се чуваат во речиси сите оперативни системи преку податотечни системи (*filesystem*). Податотечните системи го контролираат пристапот до тврд диск, меморија, мрежа и специјални податотеки.
Кај повеќето оперативни системи, содржината на податотеката обично е еднодимензионална редица на бајтови, така што целиот број е помеѓу 0 и 255. Корисникот или самиот оперативен систем ги пресекува овие бројчени редици како текст, програма или слика.

Податотечниот систем е уреден до директориумот за податотеки и содржината на податотеката и атрибутите на податотеките опишани погоре. Атрибутите се на тип на податотеката, големина на податотеката, права за пишување и читање податотеката, датум на создавање, датум на последниот пристап и датум на последната измена на податотеката. Во зависност од оперативниот систем, исто така се достапни и дополнителни атрибути.

Во податотеките применливите знаци зависат од податотечниот систем, оперативниот систем и поставките на јазикот. На пример, UNIX компатибилните податотеки не смеат да ги имаат знаците '/' и NUL-знак. Дополнително, должината на податотечното име е ограничена на 255 знаци. Знаците можат да бидат поинаку кодирани, а поновите оперативни системи го поддржат и Уникод.

|  |  |
| --- | --- |
| Stub icon | *Оваа информатичка статија е никулец. Можете да помогнете со тоа што ќе ја проширите.** п
* р
* у
 |
**Персискиот мистицизам** или **персиската љубовна традиција** - традиционално толкување на постоењето, животот и љубовта, потпрено на откритие и насетувани на срце начела во расудувањето. Иако е делумно изворен од мистичните зороастриски традиции на Персиската Империја, во неговите современи практични аспекти, сега е синоним за суфизам во современ Иран.

Мисла
-----

Персиски мистична мисла била анализирана критично со Абдолхосеин Заринкуб, Абдолкарим Соруш и Дариуш Шајеган. Кај Руми, може да се најде мистицизам заснован на љубов; кај Хафиз мистицизмот заснован на задоволство. Под влијанија на Руми, Абдолкарим Соруш во моментов работи на основа на моќ или епска мистика.

Музика
------

* Шахрам Назери
* Давуд Азад

Средновековни персиски мистични ликови
--------------------------------------

* Руми
* Хафиз
* Фарид ал-Дин Атар
* Саади
* Баба Тахер
* Најмедин Кубра
* Шемс Тебризи
* Бајазид Бастами
* Абул-Хасан Харакани
* Шахаб ал-Дин Сухраварди
* Мансур Ал-Халаџ
* Омар Кајам (филозофска мистика)
* Џами

Современа уметност и персиската мистична традиција
--------------------------------------------------

Персиската мистика има значително влијание врз иранската современа уметност.

Светски стручњаци за персиска мистика
-------------------------------------

* Абдолхосеин Заринкуб
* Абдолкарим Соруш
* Дариуш Шајеган

Поврзано
--------

* Персиска поезија
* Персиска традиционална музика
* Персијанизирано општество

Наводи
------

1. ↑  Garraty, John A. and Peter Gay. ***Columbia History of the World***. Harper & Row, New York, 1981. ISBN 0-88029-004-8
2. ↑  Tarnas, Richard. ***The Passion of the Western Mind: Understanding the Ideas that have Shaped Our World View.*** Balantine: New York, 1993. ISBN 0-345-36809-6
3. ↑  Smith, Huston. ***The World’s Religions: Our Great Wisdom Traditions.*** Harper: San Francisco, 1991. ISBN 0-06-250811-3
**„Руски прозорец"** (српски: *Руски прозор*) — роман на српскиот писател Драган Великиќ од 2007 година.

Содржина
--------

Осврт кон делото
----------------

Романот „Руски прозорец" е добитник на НИН-овата награда за најдобар српски роман во 2007 година. Притоа, романот добил позитивни оцени од книжевната критика: На пример, во својот осврт кон делото, Миљенко Јерговиќ истакнал дека „како многу големи писатели, Великиќ го создал своето дело како отпор кон она што е главна струја на една книжевност и на една култура".

Наводи
------

1. ↑  Dragan Velikić, *Islednik*, peto izdanje. Beograd: Laguna, 2016, стр. 268.
|
|  |
Датуми на Велигден   
 1982–2022  
(грегоријански)| Година | Правосл. | Западен |
| --- | --- | --- |
| 1982 | 18 април | 11 април |
| 1983 | 8 мај | 3 април |
| 1984 |  | 22 април |
| 1985 | 14 април | 7 април |
| 1986 | 4 мај | 30 март |
| 1987 |  | 19 април |
| 1988 | 10 април | 3 април |
| 1989 | 30 април | 26 март |
| 1990 |  | 15 април |
| 1991 | 7 април | 31 март |
| 1992 | 26 април | 19 април |
| 1993 | 18 април | 11 април |
| 1994 | 1 мај | 3 април |
| 1995 | 23 април | 16 април |
| 1996 | 14 април | 7 април |
| 1997 | 27 април | 30 март |
| 1998 | 19 април | 12 април |
| 1999 | 11 април | 4 април |
| 2000 | 30 април | 23 април |
| 2001 |  | 15 април |
| 2002 | 5 мај | 31 март |
| 2003 | 27 април | 20 април |
| 2004 |  | 11 април |
| 2005 | 1 мај | 27 март |
| 2006 | 23 април | 16 април |
| 2007 |  | 8 април |
| 2008 | 27 април | 23 март |
| 2009 | 19 април | 12 април |
| 2010 |  | 4 април |
| 2011 |  | 24 април |
| 2012 | 15 април | 8 април |
| 2013 | 5 мај | 31 март |
| 2014 |  | 20 април |
| 2015 | 12 април | 5 април |
| 2016 | 1 мај | 27 март |
| 2017 |  | 16 април |
| 2018 | 8 април | 1 април |
| 2019 | 28 април | 21 април |
| 2020 | 19 април | 12 април |
| 2021 | 2 мај | 4 април |
| 2022 | 24 април | 17 април |

Во оваа статија се работи за начинот на пресметка на **датумот на Велигден**.

Пресметка на православен Велигден
---------------------------------

Еден од начините на пресметување на датум на кој се паѓа Велигден според јулијанскиот календар ја дал германскиот математичар Карл Фридрих Гаус. Алгоритмот според кој се пресметува е следниот:

G = година за која се пресметува датум на Велигден

R1 = G mod 19 (остаток при делење на годината со 19)

R2 = G mod 4

R3 = G mod 7

RA = 19R1 + 16

R4 = RA mod 30

RB = 2R2 + 4R3 + 6R4

R5 = RB mod 7

RC = R4 + R5

Велигден е на ден:

Ако Rc < 28 Велигден е на датум Rc+3, ако Rc >= 28 Велигден е на датум RC-27

Ако RC < 28 Велигден е во месец април, ако Rc >= 28 Велигден е во месец мај

Пример за 2006 година
G=2006 R1=11;R2=2;R3=4;RA=225;R4=15;RB=110;R5=5;RC=20
Велигден е на 23 април

Пресметка на неправославен Велигден
-----------------------------------

Поврзано
--------

* Календар на Велигденски датуми од 1875 до 2124 година

Надворешни врски
----------------

Скрипта за пресметување на православен и неправославен Велигден. Архивирано на 14 октомври 2015 г.
**Псевдонимите на ВМРО** е книга со документи од архивата на Ангел Узунов, објавена во 2015 година од страна на Државен архив на Република Македонија.

Содржина
--------

Книгата е поделена на три поглавја: 

1. Географски имиња
2. Личности
3. Други

Во книгата се содржани псевдонимите по азбучен ред, на градови, села, места и области, како и на личности од тоа време. Во предговорот се вели:

„*Псевдонимите биле важен елемент на конспиративната техника на Македонската револуционерна организација. Членовите на Македонската револуционерна организација, работејќи во тајност, во своите преписки ги користеле измислените имиња на личности, а исто така и на држави, градови, села и др. Личностите, како правило, добивале или конспиративни имиња или псевдоними-прекари (псевдоними според некоја особина, потеклото, занаетот итн.). На пример, еден од псевдонимите на Ангел Узунов бил „Надеждин": Тодор Александров го нарекувал Ќустендил - „Градот на надежта", а Ангел Узунов извршувал должност на пунктов началник на ВМРО во Ќустендил.*"
Примери (преземено од книгата) **псевдоним - име:**

* Вавилон - гр. Софија
* Бомбај - с. Баница, Леринско
* Алжир - гр. Лерин
* Дедо Ангел - гр. Охрид
* Али Чауш - Васил Данаилов
* Ариматејски - Дамјан Груев
* Атила - Никола Петров, охридски војвода од с. Русиново
* Ахил - Гоце Делчев
* Барон - Тасе Христов, охридски војвода
* Дедо Господ - Цветан Христов, с. Присовјани, охридски војвода

Наводи
------

1. ↑  Ангел и Христо Узунови: Псеводнимите на ВМРО, издавач ДАРМ, Скоје 2015, стр. V.

Надворешни врски
----------------

* Новинарски известувања за книгата
**Национален парк Зангезур** (азерски: *Zəngəzur Milli Parkı*) — прв национален парк на Азербејџан. Бил создаден со декрет на претседателот на Азербејџан, Илхам Алијев, како Национален парк Ордубад на површина од 12,131 км² во округот Ордубад, во Автономната Република Нахичеван на 16 јуни 2003 година. На 25 ноември 2009 година бил проширен на 42,797 км² и преименуван во Национален парк Зангезур.

Националниот парк Зангезур се одликува со богат биолошки диверзитет. Има 58 вида на животни (35 цицачи и 23 инсекти) и 39 вида на растенија, кои се вклучени во Црвената книга на Азербејџан. Националниот парк поседува ретки и загрозени видови како анадолскиот леопад, планинската овца муфлон, коза преживар, белоглав морски орел, златен орел и мал дропја.

Според извештај на УСАИД во 2010 година (кој ги опишал националните паркови во Азербејџан, како „т.н. национални паркови"), јавниот пристап до Националниот парк Ордубад е невозможен, бидејќи е потребно лично писмо „добиено многу однапред пред предвидената посета и често одбивано" од министерот за екологија и природни ресурси, но многу е тешко да го добијат невладини организации, меѓународни дарители или било кој надвор од владата.

Поврзано
--------

* Список на национални паркови во Азербејџан

Наводи
------

1. ↑  United States Agency for International Development, "Biodiversity Analysis Update For Azerbaijan" 2010.

Надворешни врски
----------------

* Национален парк Зангезур на Ризницата ?
* Национален парк Зангезур Архивирано на 26 јули 2011 г. (англиски)

|  |  |  |  |  |
| --- | --- | --- | --- | --- |
| 

| * п
* р
* у
Национални паркови во Азербејџан |
| --- |
|  |
| 
* Абшерон
* Агѓол
* Алтиагач
* Ѓојѓол
* Зангезур
* Самур-Јалама
* Хиркан
* Шахдаг
* Ширван

 | Планина во округот Исмаили, национален парк ШахдагПланина во округот Исмаили, национален парк Шахдаг |

 |
Омлет со гарнир од марула.
**Омлет** (фр.: *omelette*) е француско јадење кое се подготвува од скршени јајца во засолено млеко (може и со вода) и испржени во тиган.

Во омлетот можат да се додадат зеленчуци и различни млечни производи, месо и колбаси, од кои најпопуларни се: сирење, исечкана шунка (или друг колбас), печурки, лук, магдонос и др. што зависи од самиот готвач.

Во различните национални кујни постојат повеќе видови на омлет: шпански тортиља, италијански фритата, јапонски ому-рајсу и ому-соба, со ориз и морски плодови.

Омлетот е популарно јадење во светот поради лесната и брза подготовка, како и поради својата хранлива вредност и различните вкусови добиени благодарение на додатоците.

Поврзано
--------

* Брза храна
* Список на јадења со јајца

|  |  |
| --- | --- |
| Ризница | „Омлет" на Ризницата ? |
**Национален парк Вирунга** (француски: *Parc National des Virunga*) — национален парк во ДР Конго кој го зафаќа подрачјето од венецот Вирунга на југ до венецот Рувензори на север, и се граничи со Вулкани во Руанда и националните паркови Рувензори и Кралица Елизабета во Уганда.

Област со многу различни пејзажи, од савани, мочуришта, и вулкански карпи до високи планински области, со многу разновидна клима и големи разлики во врнежите. Таквите големи температурни разлики овозможуваат постоење на повеќе видови вегетација. Овој национален парк изобилува со многу реки и е место во кое презимуваат голем број птици од северната полутопка.

Положба
-------

Националниот парк Вирунга во северозападниот дел на Руанда и се граничи со Уганда. Се протега на поврѓина од 79 000 км2 која е покриена со суви, дождовни шуми.

Овај национален парк годишно го посетуваат над 5000 туристи, голем дел од нив најцесто се научници кој го следат развојот на горилите и се борат за нивниот опстанок.
Националниот парк Вирунга е нај стар парк во Африка.Основан е во 1925 г. со цел да се заштитат планнските горили од изумирање. Ловократците и граѓанската војна во Конго довеле до значајно намалување на нивниот број. 
Дел од овој парк е и езерото Едвард, познато како средина во која живеат најголем број нилски коњи, но и голем број најразлични, ендемски ретки видови риби и животни. Ова езерло името го добило по Албер Едвард, принц од Велс.
Планинските предели на овој национален парк се последните живеалишта токму од овој вид планински горили.Најголемите од сите примати, горилите, живеат во групи од повеќе женки и еден мажјак.Денес оваа област е дом на околу 200 горили.

Видови
------

Најистакнати видови се: бамбусот, мангото окапите, бонгото, горилите, нилските коњи, шимпанзо, слоновите, лавовите, пеликаните и многу други.

Извори
------

* Наш Свет, Просветно дело АД Скопје

Надворешни врски
----------------

|  |  |
| --- | --- |
| Ризница | „Национален парк Вирунга" на Ризницата ? |

* Матична страница
* ICCN Архивирано на 4 октомври 2008 г.
* Tourism Website of Virunga National Park
* UNEP-WCMC Natural Site Data Sheet Архивирано на 2 август 2010 г.
* UNESCO Virunga National Park Site
* National Geographic Channel Архивирано на 17 август 2008 г.
* European Union in Virunga National Park[*мртва врска*]
Толпа
**Психологија на толпата** — гранка на социјалната психологија. Социјалните психолози развиле неколку теории за објаснување на начините на кои психологијата на толпата се разликува и се поврзува со онаа на поединците во неа. Познати теоретичари на психологија на толпата се: Гистав Ле Бон, Габриел Тард, Сигмунд Фројд, и Стив Рајхер. Ова поле се однесува на однесувањето и мисловните процеси на поединечните членови на толпата и на толпата како ентитет. [1] Однесувањето на толпата е под силно влијание на губењето на одговорноста на поединецот и впечатокот за универзалноста на однесувањето, кои се зголемуваат со големината на толпата.

Видови на толпи
---------------

Толпите можат да бидат активни (банди) или пасивни (публики). Активни толпи можат понатаму да се поделат на: агресивни, ескаписти, привидни или експресивни банди. Агресивните банди се често насилни и надворешно фокусирани. Примери се фудбалски немири и немирите во Лос Анџелес од 1992 година. Ескапистичките толпи се одликуваат со голем број на упаничени луѓе кои се обидуваат да излезат од опасна ситуација. Натпреварувачки толпи се случуваат кога голем број луѓе се борат за ограничени ресурси. Експресивна толпа е која било друга голема група луѓе што се собираат за активна цел. Граѓанската непослушност, рок концертите и религиозните преживеани спаѓаат во оваа категорија.
Оникс
**Оникс** — вариетет на калцедонот (кварцот) со слоевита градба во која на црна основа се нанесени бели линии. Ваква структура има т.н. арапски оникс, а постои и неслоевит црн кремен без бели линии кој се нарекува црн оникс и кој денес најмногу се употребува за изработка на накит.

Зборот "оникс" има латински корени, а е еквивалентен на грчкиот збор "onukha" веројатно како асоцијација на неговата слаба проѕирност. Освен за накит се употребува и за изработка на украсни предмети, садови и вазни.

Скапоцените камења и нивното влијание на човекот
------------------------------------------------

Накит од оникс и хематит
Скапоцените и полускапоцените камења можат да влијаат на состојбата на човечкиот ум и тело. Ако се носат на телото или во близина на телото моќта на камењата влијаат на лечење или ублажување на психичките и физичките проблеми. Ониксот симболизира искреност, остроумност и духовна сила. Се смета дека е многу моќен камен. Според арапската традиција ги ослободува породилните болки доколку се стави во косата на родилката.

Скапоцените камења и хороскопските знаци
----------------------------------------

Се смета дека за секој хороскопски знак постои скапоцен камен кој му одговара. Така тиркизот е камен кој се препорачува за следниве хороскопски знаци: лав, јарец и водолија.

Надворешни врски
----------------

perlenoire.mk Архивирано на 27 декември 2018 г. (македонски)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Скапоцени камења |
| --- |
|  |
| Класификација според Е. Ј. Киевленко (1980), со појаснувања од авторот |
|  |
| Накитни камења | 

|  |  |
| --- | --- |
| *I ред* | 
* Дијамант
* Рубин
* Смарагд
* Син сафир
* Александрит
* Бисер

 |
|  |
| *II ред* | 
* Розоф сафир
* Демантоид
* Цаворит
* Спинел
* Скапоцен црн опал
* Танзанит

 |
|  |
| *III ред* | 
* Жолт, зелен, виолетов сафир
* Аквамарин
* Портокалов топаз (империјал)
* Елбаит
* Скапоцен бел и огнен опал

 |
|  |
| *IV ред* | 
* Турмалин – верделит
* Индиколит, разнобоен
* Берил – хелиодор, розов, жолто-зелен
* Топаз жолт, син, розов
* Перидот
* Гранати – спесартин, родолит, алмандин, пироп
* Аметист
* Цитрин
* син тиркиз

 |

 |
|  |
| Накитно-индустрискикамења | 

|  |  |
| --- | --- |
| *I ред* | 
* Лазурит
* Жадеит
* Нефрит
* Малахит
* Килибар (балтички килибар)
* Хризопрас
* Чароит

 |
|  |
| *II ред* | 
* Ахат
* Амазонит
* Родонит
* Безбоен чадлив и розов кварц
* Хематит
* Обичен опал
* Непроѕирен преливден лискун

 |

 |
|  |
| Индустриски камења | 
* Јаспис
* Графички гранит
* Скаменето дрво
* Кахолонг (порозен опал)
* Мермерен оникс
* Опсидијан
* Лиственит (зелен лискун)
* Гагат
* Селенит
* Флуорит
* Серпентинит
* Авентурински кварцит
* Офикалцит (серпентински/калцитен)
* Пагодит (пирофилит/талк)

 |

 |
Птах прима жртва од Рамзес III.
**Птах** е египетски бог на уметноста. Најмногу е почитуван во Мемфис. Според мемфиската митологија, Птах е создавачот на светот, татко на Атум, богот на Сонцето. Во уметноста се прикажува како мумифициран човек со жезло.

Птах бил еден од најактивните од трите големи бога кои ги извршувале Тотовите заповеди, тој со неговата реч ја извршувал волјата на првобитната создавачка Моќ; бил самосоздаден, и облик на богот-Сонце Ра како оној „кој го започнува" денот. Според еден мит, кој не добил на голема популарност во Египет, тој бил создател на светот, боговите, градовите (архитект), храната, водата итн. Од извесни алузии во Книгата на мртвите дознаваме дека тој „ја отворал устата" на боговите и според тоа станал бог на Озиросовиот круг. Неговиот женски пандан била божицата Сехет. Третиот член на ова тројство е Нефер-Тему кој бил и поглаватар на тројството.

Поврзано
--------

* 5011 Птах
* Египетска митологија

Наводи
------

* Египетска религија - египетската идеја за задгробниот живот - Е.А. Волис Баџ

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Староегипетска религија |
| --- |
|  |
| Митологија | 
* Политеизам
* Пантеизам
* Политеизам
* Еманација
* Душа
* Дуат

 |  |
|  |
| Божества | 
* Амаунет
* Амон
* Амут
* Анубис
* Анукет
* Апис
* Апоп
* Атон
* Атум
* Баст
* Бат
* Бес
* Ваџ-вер
* Ваџет
* Вепвавет
* Восрет
* Геб
* Двете дами
* Изида
* Кадеш
* Кебуј
* Кек
* Кепри
* Консу
* Маат
* Мафдет
* Махес
* Менхит
* Меретсегер
* Мин
* Мневис
* Монту
* Мут
* Неит
* Некбет
* Нефертем
* Нефтида
* Нун
* Нут
* Озирис
* Пакет
* Птах
* Ра
* Рат-тави
* Решеф
* Сатис
* Секер
* Секмет
* Серкет
* Сет
* Сешат
* Собек
* Сопдет
* Сопду
* Таварет
* Татенен
* Тефнут
* Тот
* Феникс
* Хапи
* Хатор
* Хека
* Хекет
* Хнум
* Хор
* Хух
* Четири Хорови синови
* Шу

 |
|  |
| Списи | 
* „Амдуат"
* „Книги на дишењето"
* „Книга на Земјата"
* „Книга на мртвите"
* „Книга на пештерите"
* „Книга на подземниот свет"
* „Книга на портите"

 |
|  |
| Верувања | 
* Атенизам
* Проклетството на фараоните

 |
|  |
|  Портал „**Египтологија**" |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 15571376
* GND: 119054221
* SUDOC: 027856631

 |

 |
**Пченкарно виски** ― ликер направен главно од пченка, кој потекнува од Соединетите Држави. За разлика од стереотипниот месечевица (муншајн), во која шеќерот вообичаено се додава во кашата, пченкарното виски користи традиционална постапка на каша, и подлежи на даночните и идентитетските закони за алкохолот според сојузниот закон.

Правни барања
-------------

Вискито од пченка е направено од каша од најмалку 80 проценти пченка и дестилирана до максимална јачина од 160 степени (80% алкохол по волумен).

За разлика од другите стилови на виски кои се од Соединетите Држави, пченкарното виски не е потребно да се старее во дрво. Ако старее, мора да биде или во нејачленети или во претходно користени дабови буриња и мора да биде ставено во буре на пониско од 125 степени (62,5% алхокол по волумен). Спротивно на тоа, вискито дестилирано од каша што се состои од најмалку 80% пченка во јагленосано ново дабово буре ќе се смета за бурбон. Стареењето е обично кратко - шест месеци или помалку - за кое време вискито ја впива бојата и вкусот од бурето, додека неуспешните вкусови и фузелните алкохолите се намалуваат. Се произведува и варијанта наречена директно пченкарно виски, во која вискито се чува во искористени или незапалени нови дабови контејнери две или повеќе години. Вискиите произведени на овој начин и одлежени најмалку четири години може да се назначат како шише со девиза доколку исполнуваат дополнителни барања.

Достапност
----------

Многу дестилатори на виски од Соединетите Држави имаат неодлежени виски од пченка во нивните производни линии заедно со бурбони и други стилови. Неколку големи производители на виски прават неодлежени пченкарни виски, но повеќето пченкарни вискии се направени од помали дестилатори сместени низ целата земја.

Поврзано
--------

* Список на брендови на виски
* Список на јадења со пченка
* Нацрт на виски

Наводи
------

1. ↑  Smiley, Ian (2003). *Making Pure Corn Whiskey: A Professional Guide for Amateur and Micro Distillers*. ISBN 9780968629215.
2. 1 2 3 4  „Class and Type Designation" (PDF). *Биро за данок и трговија на алкохол и тутун*. Архивирано од изворникот (PDF) на 5 март 2013. Посетено на 10 декември 2022.
3. ↑  „27 CFR 5.22 - The standards of identity". *LII / Legal Information Institute* (англиски). Посетено на 10 декември 2022.
4. ↑  „Glossary of Bourbon & Whiskey Terms". *Kentucky Distillers Association*. Посетено на 10 декември 2022.
5. ↑  Institute, Tastings.com | Beverage Testing. „Corn Whiskey Reviews, Ratings and Facts - Best Corn Whiskey | Tastings". *www.tastings.com*. Посетено на 10 декември 2022.
6. ↑  „Corn Whiskey". *The Whisky Exchange*. Посетено на 10 декември 2022.
**Преведеница** или **калк**, алтернативно **калка** (од француски *calque* — отпечаток) — поим што се користи за означување на создавање нови зборови на еден јазик според зборови од други јазици. Постојат преведеници кои доследно го следат оригиналот и претставуваат буквални преводи, како и оние кои содржат отстапувања од вообичаеното значење на зборовите во нивните составни делови, што укажува на нивното странско потекло. Во повеќето случаи, преведеницата многу добро се вклопува во структурата на јазикот, така што само историските податоци можат да обезбедат докази за неговото странско потекло, како што е именката *натчовек*, изведена од преводот на германскиот поим измислен од Фридрих Ниче (). Преведениците исто така се делат на таканаречени семантички и синтаксички преведеници.

Создавање преведеници
---------------------

Еден од примерите за појава на преведеници е појавата на првите згради со голем број катови во САД кон крајот на 19 век. Американците ги нарекле sky-scrapers (sky — небо и scrper — дери). Како преведеница на овој збор, се појавиле сложеници и на други јазици, како што е српскиот збор *небодер*. Германската верзија била послободно преведена, па зборот *небо* бил заменет со зборот *облак*, што го дава зборот, што во буквален превод на македонски дава преведеница — *облакодер*.

Претходниот пример покажува дека преведениците често создаваат цели вериги меѓу различни јазици. Овој процес започнал во античко време кога грчките зборови служеле како обрасци за создавање нови зборови на латински. Потоа овие латински зборови во поново време се преведени на главните европски јазици (првенствено германски и француски), а потоа преку нив на јазиците на нивните соседи.

Семантички калк
---------------

**Семантичкиот калк** претставува позајмување на значењето, кога веќе постоечки збор во јазикот стекнува ново значење врз основа на странски збор. На пример, македонскиот збор *ѕвезда*, кој првично значел само небесно тело, го добил значењето на популарна јавна личност, по примерот на англискиот збор. Некои други примери се политичките изрази за *левица* и *десница*, настанати по примерот на француските зборови, кои го добиле ова ново значење за време на Француската револуција.

Синтаксички калк
----------------

**Синтаксички** или **фразеолошки калк** е преведеница што вклучува подолг израз или пресврт на реченица. На пример, изразот „*си дојде на себеси"* (што значи *дека се* освестил или *закрепнал*) во македонскиот јазик настанал под влијание на германскиот јазик. Некои други примери на синтаксичк калк во македонскиот јазик, создадени под влијание на германскиот и другите европски јазици, се *да се постави прашање*, *да се земе предвид*, *да се има чувство за нешто*, *мирно* итн.

Поврзано
--------

* Новотвореница
* Стопеница
* Застареница
* Ретроним

Наводи
------

1. ↑  „калк" — Дигитален речник на македонскиот јазик
2. ↑  „калк" — Официјален дигитален речник на македонскиот јазик
3. 1 2 3 4  Клајн, стр. 154 ↓
4. ↑  Клајн, стр. 150 ↓
5. 1 2 3  Клајн, стр. 151 ↓
6. ↑  Клајн, стр. 153 ↓
7. 1 2  Клајн, стр. 156 и 157 ↓
**Награда за превод „Драги"** — награда за најдобар превод на македонски јазик „Драги" е воспоставена во 2022 година, а првото почесно признание му било доделено на Драги Михајловски (1951-2022) - писател, преведувач, есеист и универзитетски професор. Наградата треба да ја стимулира преведувачката дејност и да го подигне квалитетот на преведените дела..

Оваа награда најпрво му била доделена на писателот Драги Михајловски кој остави трајна трага во македонската култура со преводите на делата од Шекспир, Милтон, Шели, Китс, Блејк, Елиот итн. Тој објавил и неколку студии и есеи од областа на теоријата на преводот, а со своите ставови за преводот влијаеше и на студентите на Филолошкиот факултет „Блаже Конески" во Скопје, каде што беше професор.

Наградата за најдобар превод на македонски јазик „Драги" е воспоставена за да се направи вреднување на преведувачката продукција во Македонија, како и да се истакне вредноста и важноста на преведувањето за нашиот културен простор. Наградата се состои од плакета и статуетка „Драги".

За наградата може да се учествува со книги објавени во периодот меѓу 1 јули претходната година до 30 јуни од тековната година.

Објавените книги мора да бидат преведени од изворниот јазик, а може да се конкурира со дела преведени од „живи" и од класични јазици (арапски, старогрчки, санскрит и латински јазик).
Наградата се доделува за превод на дела од сите книжевни видови: проза, поезија и драма.
Право на номинација за наградата имаат издавачки куќи, здруженија на граѓани и преведувачи.
Секоја издавачка куќа или здружение на граѓани имаат право да номинираат најмногу пет книги, а секој преведувач има право да номинира најмногу две книги.

Еден преведувач не може да биде номиниран со повеќе од еден превод.

Номинираните книги може да бидат објавени во хартиена форма или како електронски изданија и мора да имаат ЦИП-запис од Националната и универзитетска библиотека „Свети Климент Охридски" – Скопје.

За наградата „Драги" во 2023 година биле номинирани 37 преведувачи од 16 издавачи и едно приватно издание..

Наводи
------

1. ↑  Голем интерес за наградата за превод „Драги"
2. ↑  37 преведувачи од 16 издавачи и едно приватно издание се номинирани за наградата за најдобар превод на македонски јазик „Драги"
Питер (познат како „Пјер Брасау") во 1964 година
**Пјер Брасау** бил шимпанзо од 1964 година, користен за измама извршена од Оке „Даке" Акселсон, новинар во шведскиот таблоид *Готеборгс-Тидинген*. Акселсон ја добил идејата да изложи серија слики направени од примат, под изговор дека тие се дело на претходно непознат француски уметник по име Пјер Брасау, со цел да се тестира дали критичарите можат да ја направат разликата помеѓу вистинска авангардна модерна уметност и делото на шимпанзо.

„Пјер Брасау" бил Питер, четиригодишно обично шимпанзо од шведскиот Борос Џурпарк. Акселсон го убедил 17-годишниот чувар на шимпанзото да му даде четка и боја. Откако Питер создал неколку слики, Акселсон ги избрал најдобрите четири и договорил да бидат изложени во Галеријата Кристина во Гетеборг, Шведска.

Додека еден критичар забележал дека „само мајмун можел да го направи ова", повеќето ги пофалиле делата. Ролф Андерберг од *Готеборгс-Постен* напишал: „Брасау слика со моќни потези, но и со јасна одлучност. Неговите потези со четка се извртуваат со бесна префинетост. Пјер е уметник кој настапува како балетан." Откако била откриена измамата, Андерберг инсистирал на тоа дека делото на Питер било „сè уште најдобрата слика на изложбата". Приватен колекционер купил едно од делата за 90 американски долари (што би било приближно 751 долари денеска).

Во 1969 година, Питер бил префрлен во зоолошката градина Честер во Англија.

Наводи
------

1. 1 2 3 4 5 6  „Pierre Brassau, Monkey Artist". The Museum of Hoaxes.
2. ↑  „Zoo Story". *Time*. February 1964.
3. 1 2  Lemarquis, Pierre (2012). *Portrait du cerveau en artiste* (француски). Paris: Odile Jacob. стр. 69. ISBN 978-2-7381-7850-3.
4. ↑  „Avantgarde artist Pierre Brassau". ecclesiastes911.net. Посетено на 27 February 2016.

Надворешни врски
----------------

* Авангарден уметник Пјер Брасау
**Мутевелиja** (тур. *mütevelli* ← арап. *mutäwällı*)  — занимање особено во стариот муслимански свет; означува управител на недвижности и подвижни работи од вакафот.    Во современиот свет, мутавелијата служи како претседател на одборот на џематот на џамијата и е одговорен за неговото одржување; без негова согласност никој нема право да врши никакви вонредни активности во џамијата или да работи на џамијата.

Наводи
------

1. 1 2  Hrvatski jezični portal mutevelija
2. ↑  „www.vakuf-gazi.ba". Архивирано од изворникот на 2019-08-10. Посетено на 2022-06-30.
3. ↑  „www.vakuf.ba". Архивирано од изворникот на 2019-11-12. Посетено на 2019-11-12. Занемарен непознатиот параметар `|dead-url=` (help)
4. ↑  „fmks.gov.ba" (PDF). Архивирано од изворникот (PDF) на 2019-11-12. Посетено на 2022-06-30.
5. ↑  islamskazajednica.ba
6. ↑  „dzemat-oberhausen.de". Архивирано од изворникот на 2019-11-12. Посетено на 2022-06-30.
**Пјер Мариво** (француски: *Pierre Carlet de Chamblain de Marivaux*, роден на 4 февруари 1688

 во Париз - починал на 12 февруари 1763

 во Париз) — француски писател.

Биографија
----------

Пјер Мариво е роден е во Париз. Тој се запишал на колеџ во Риом, каде што неговиот татко работел како службеник во ковачница за правење пари. Во 1710 година се запишал на студии по право, но факултетот не го завршил, бидејќи повеќе се интересирал од книжевност.

Тој посетувал неколку библиотеки и книжевни салони во Париз, каде што се запознал со познати писатели, како Бернар ле Бовије де Фонтенел, Ла Моте, Шарл Монтескје. Така, во 1712 година Пјер Мариво ја објавил својата прва комедија „*Père prudent et équitable*", по која следувале и неговите први романи и пародии, иако истата комедија била напишана кога имал осумнаесет години. Во периодот од 1713 до 1715 година напишал три романи: „*Effets surprenants de la sympathie*", „*La Voiture embourbée*" и „*Les Folies romanesques*". Овие книги се многу различни од делата кои ги објавил подоцна. Тие биле инспирирани од страна на шпанските романси и херојските дела од минатиот век.

Во 1720 година паднал во голема финансиска криза, па поради тоа целосно се посветил на книжевната и издавачката дејност. Од 1742 година бил избран за член на Француската академија. Покрај пишувањете и членството на академијата, Мариво бил принуден да ја испрати својата ќерка во манастир бидејќи немал доволно средства за нејзиниот мираз.

Староста ја поминал кај еден свој пријател. Починал на 12 февруари 1763

 во Париз.

Надворешни врски
----------------

* Дела од {{{name}}} на проектот „Гутенберг"
* Дела од или за Пјер Мариво на Семрежниот архив
Плоштад во Рим
**Piazza** (се чита *пјаца*) е отворен плоштад во град во Италија. Терминот може да се постовети со шпанскиот *plaza*. *Piazza* има различно значење во Британија и САД. Во Етиопија, се користи за означување на дел од град.
Кога Ерл од Бедфорд го развил првиот приватно-финансиран јавен плоштад во Лондон, Covent Garden, неговиот архитект Иниго Џонс го опкружил со аркади, во италијански стил. Во лондонската аристократија, *piazza* се поврзува со аркадите (наречени пјаци), а не со самите плоштади.

Денес во Британија *piazza* главно означува отворен поплочен простор за пешаци, без трева или растенија, често сместен пред значајна градба или продавници.

Во САД, во раниот 19 век, *piazza* станало егзотичен назив за колумнизиран трем.

Piazza често се појавува како презиме кај италијанци и италијански-американци. Името потекнува од регионот околу Венеција. Голем дел од овие фамилии денес живеат во Калабрија, Сицилија и Венеција.

Поврзано
--------

* Плоштад
* Плаза
* Список на плоштади
**Отвореното тениско првенство на Австралија** (**Австралијан Опен**) се одржува секој јануари во Мелбурн. Тој е првиот од четирите Гренд Слем тениски турнири во годината. За првпат се одржува во 1905 година. Како и другите три Гренд Слеми, на него учествувале најдобро рангираните аматерски тениски играчи, а самиот турнир го носел името **Првенство на Австралија** сè до појавата на отворените првенства во 1968 година. Најпрво натпреварите се играле на трева, но поради опасноста од тоа турнирот да падне во заборав, тој е преместен во Мелбурн парк на нови терени и оттогаш се игра на тврда подлога. Матс Виландер е единствениот тениски играч што го има освоено Австралијан Опен и на трева и на тврда подлога.

Од 1977 до 1985 година Австралијан Опен се одржува во декември, пред преместувањето во јануари во 1987. Во 1986, токму поради промената на календарскиот распоред, турнирот не се одржува.

Теренот Маргарет Корт. Род Лејвер Арена, централниот терен, се гледа во позадината.
Двата главни терени, Род Лејвер и Водафон Арената, се необични поради тоа што поседуваат движечки покриви со кои тие можат да се покријат во случај на преголема жештина или дожд. Засега, тој е единствениот Гренд Слем кој може да се игра на затворено. Сепак, моментално се гради покрив од овој тип и на централниот терен на Вимблдон и истиот треба да биде завршен најдоцна до 2009 година.

Бидејќи се одвива во летниот период, *Отвореното Тениско Првенство на Австралија* е познато по своите озлогласени жешки денови - многу често влагата и температурите достигнуваат екстремни вредности поради што организаторите често се приморани да применат своја политика во однос на распоредот и начинот на одигрувањето на мечевите.

Надворешни врски
----------------

* Официјално мрежно место
* Мрежно место Tennis Australia Архивирано на 28 август 2008 г.
* Сателитска слика на околината (Google Maps)

|
|  |
| Претходник**Никој** | **Гренд Слем турнир****јануари** | Наследник**Ролан Гарос** |

Наводи
------

1. ↑  „Награди". australianopen.com. Посетено на 10 јануари 2012.
Американска Администрација за храна и лекови врши научни тестови за присуство на*Salmonella*
**Салмонелите** се стапчевидни бактерии кои припаѓаат на родот ***Salmonella***. Тие се приближно 0,7 до 1,5 микрони во пречник со должина од околу 2 до 5 микрони, грамнегативни, многу подвижни, перитрихозно-флагелатни, факултативно анаеробни и хемоорганотрофни бактерии со оксидативен и ферментативен енергетски метаболизам. Не формираат спори. Овој род припаѓа во фамилијата на ентеробактерии. Блиски се со родот *Escherichia*. Се среќаваат насекаде во светот во ладно- и топлокрвните животни, луѓето, и животната средина. Кај луѓето и животните предизвикуваат многу болести.

Жозеф Лињиер го именувал овој род во 1900 година по американскиот ветеринар Даниел Елмер Салмон.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
Пиаза Тасо
**Плаца Тасо** е централно место и плоштад во Соренто на југот на Италија. Плоштадот е именуван по поетот Торквато Тасо (1544–1595).

На главниот плоштад, добро познат како Ларго , се наоѓа барокната кармелитска црква дел Кармин,која е обоена во жолта боја, во внатрешноста на која се наоѓа сликата на Онофрио Авелино на Дева Марија со Свети Симон Сток и ангели.  На плоштадот стои статуа на С. Антонино Абате. Трговската улица Виа Сан Цезарео води од плоштадот на запад.

Исто така, во близина на Пјаца Тасо се наоѓа Палацо Кореале, сега и музеј, Музеј Кореале .

Наводи
------

1. ↑  Best of Sorrento, Chiesa del Carmine Sorrento, accessed 26 September 2022

Надворешни врски
----------------

* Пјаца Тасо
* Пјацо Тасо Архивирано на 4 март 2016 г.
* Слики
* Слики Статуа на С. Антонино Абате

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
**Мустафа Карахасан** — македонски раскажувач, романописец, есеист и драмски автор.

Животопис
---------

Карахасан е роден во Скопје  на 14 јули 1920

 година. Завршил Филозофски факултет во Скопје. Работел во Републичкиот завод за унапредување на школството на Македонија. Член на ДПМ од 1979 година. Автор е на книгите: Малите херои (раскази, 1950), Ваташанка (раскази, 1951), Солзи во срцето (раскази, 1954), Белешки од затворот (сеќавања, 1955), Сузана (роман, 1956), Мара (роман, 1972), Седмоглавиот џин (раскази за деца, 1973), Титова идеологија (студија, 1980), Одбрани трудови или Македонија од преродбата до социјалистичката револуција 1879-1945 година (1983).

Наводи
------

1. ↑  Стефановски, Ристо (2009). *Монографија на турскиот театар* (PDF). Скопје: Национална установа „Турски театар". ISBN 978-608-65109-0-9. Архивирано од изворникот (PDF) на 2014-04-01. Посетено на 2011-02-19.
2. ↑  Македонски писатели/Macedonian writers, Друштво на писатели на Македонија, 2004, стр. 115.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Храна и персонал во салумерија
**Салумерија** е производител на храна и продавница за малопродажба која произведува *салуми* и други прехранбени производи. Некои продаваат само храна, која не ја произведуваат на лице место, а некои имаат ресторан со услуга за седење. Салумерија потекнува од Италија и датира од средниот век.

Преглед
-------

 Салумерија во Милано, Италија во 1930 година. Производите од живина висат пред продавницата.
Салумерија е снабдувач на храна и продавница за малопродажба која произведува и продава *салуми*, кои се месни производи од италијанско потекло кои вклучуваат колбаси и друга храна, претежно од свинско месо. Некои салумерии произведуваат некои производи на база на говедско месо, како бресаола, производ со солено говедско месо, и набавуваат други прехранбени производи како тестенини, сирење, конзервирана храна, аншоа, солена бакалар, вина, леб и варено месо. Некои модерни салумери продаваат само *салуми* и слични производи, но не ги произведуваат во просториите. Некои салумерии имаат ресторани за седење, како што е Сорисо Италијанска Салумериа во Квинс, Њујорк. Салумерија Билезе е другасалумерија во Њујорк која е добро позната и е основана во 1925 година.

Историја
--------

Салумеријата потекнува од Италија и датира од средниот век. Историски гледано, салумериите во Болоња, Италија не произведувале сопствено месо. Тие избирале месо и други производи како тестенини, маслинки и сирења од локалните добавувачи. Овие добавувачи работеле во еснафски систем што го создале *синорите* во Болоња, владетелите на градот, во систем кој датира од средниот век. Добавувачите за производи од салумерија вклучувале *салароли*, кои ја контролирале индустријата за сол, го солеле свинското месо, кое потоа го испраќале до *лардаиоли*, еснаф кој го продавал свинското месо. *Лардаиоли,* исто така, произведувале сапун и свеќи од свинското сало кое го добивале. Овој еснафски систем бил елиминиран од Наполеон Бонапарт кон крајот на 19 век.

Галерија
--------

* Храна во салумеријаХрана во салумерија
* Предниот дел на продавницата на салумерија во Верона, ИталијаПредниот дел на продавницата на салумерија во Верона, Италија
* Тестенини во салумеријаТестенини во салумерија
* Салумерија во Валета, МалтаСалумерија во Валета, Малта
* Салумерија во Сан Џимињано, Италија, основана во 1855 годинаСалумерија во Сан Џимињано, Италија, основана во 1855 година
* Внатрешност на салумеријаВнатрешност на салумерија

Надворешни врски
----------------

* Emeritus, Editor (March 8, 2017). „A Look at Olympic Provisions, Oregon's First USDA-Approved Salumeria". *Serious Eats*. Посетено на March 9, 2017.CS1-одржување: излишен текст: список на автори (link)